CELEX: 32019R1190
Language: sl
Date: 2019-07-11 00:00:00
Title: Izvedbena uredba Komisije (EU) 2019/1190 z dne 11. julija 2019 o spremembi Izvedbene uredbe (EU) št. 185/2013 glede odbitkov od ribolovnih kvot, dodeljenih Španiji za leto 2019

12.7.2019   
               
               
                  SL
               
               
                  Uradni list Evropske unije
               
               
                  L 187/30
               
            
         IZVEDBENA UREDBA KOMISIJE (EU) 2019/1190
         z dne 11. julija 2019
         o spremembi Izvedbene uredbe (EU) št. 185/2013 glede odbitkov od ribolovnih kvot, dodeljenih Španiji za leto 2019
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe Sveta (ES) št. 1224/2009 z dne 20. novembra 2009 o vzpostavitvi nadzornega sistema Unije za zagotavljanje skladnosti s pravili skupne ribiške politike, o spremembi uredb (ES) št. 847/96, (ES) št. 2371/2002, (ES) št. 811/2004, (ES) št. 768/2005, (ES) št. 2115/2005, (ES) št. 2166/2005, (ES) št. 388/2006, (ES) št. 509/2007, (ES) št. 676/2007, (ES) št. 1098/2007, (ES) št. 1300/2008, (ES) št. 1342/2008 in razveljavitvi uredb (EGS) št. 2847/93, (ES) št. 1627/94 in (ES) št. 1966/2006 (1) ter zlasti člena 105(4) Uredbe,
         ob upoštevanju naslednjega:
         
                     (1)
                  
                  
                     Komisija je leta 2013 sprejela Izvedbeno uredbo (EU) št. 185/2013 (2) o odbitkih od nekaterih ribolovnih kvot za skušo, dodeljenih Španiji za leto 2013 in naslednja leta, zaradi prelova v letu 2009. Z navedeno uredbo so bili določeni odbitki od kvote za skušo v razdelku ICES 8c, na podobmočjih ICES 9 in 10 ter v vodah Unije območja CECAF 34.1.1 ter od kvote za sardona na podobmočju ICES 8.
                  
               
                     (2)
                  
                  
                     Obalna flota v Španiji je v veliki meri odvisna od skuše, donosnost teh flot pa je že zelo nizka. Poleg tega je kvota za leto 2019 za 20 % nižja kot za leto 2018, odbitek za skušo pa se uporablja še do leta 2023. Če se za skušo dovoli nižji odbitek le v letu 2019, se ribolovni pritisk na stalež v primerjavi s tem, kar je že dovoljeno z Uredbo Sveta (EU) 2019/124 (3), ne bo povečal. Da bi se izognili družbenim in gospodarskim posledicam za zadevni ribiški sektor in z njim povezano predelovalno industrijo, odbitek na letni ravni ne bi smel presegati 33 % letne kvote za skušo. Če odbitek preseže 33 % letne kvote za skušo, bi bilo treba Izvedbeno uredbo (EU) št. 185/2013 spremeniti tako, da se zmanjša letni odbitek in obenem ustrezno podaljša obdobje odbijanja.
                  
               
                     (3)
                  
                  
                     Španska kvota za skušo v razdelku ICES 8c, na podobmočjih ICES 9 in 10 ter v vodah Unije območja CECAF 34.1.1 za leto 2019 je določena na 24 597 ton, odbitki iz Izvedbene uredbe (EU) št. 185/2013 za navedeno leto pa znašajo 9 240 ton, kar predstavlja 38 % španske kvote. Količine, ki se odbijejo v letu 2019, bi zato bilo treba znižati na 33 % kvote, razliko pa prišteti h količinam, ki se odbijejo v letu 2023.
                  
               
                     (4)
                  
                  
                     Španija je zaprosila, da se odbitek od kvote za skušo za leto 2019 s prvotno določenih 5 544 ton zniža na 4 421 ton. Razlika znaša 0,1 % celotnega dovoljenega ulova, zato je biološki vpliv na stalež minimalen, a kljub temu pomemben za mali ribolov. Odbitek od enake kvote v letu 2023 bi se s prvotno določenih 269 ton povišal na 1 392 ton. Prvotno razmerje odbitkov od kvot za skušo in sardona bi se na letni ravni razlikovalo, v celotnem obdobju 2019–2023 pa bi se ohranilo. Količine, ki bi se odbile v letu 2023, bi ostale pod letnimi odbitki, določenimi za obdobje 2016–2022.
                  
               
                     (5)
                  
                  
                     Spremembe odbitkov od kvot za skušo in sardona v letu 2019 bi še naprej zagotavljale, da se ribolovne možnosti za leto 2019 za ti vrsti ne presežejo. Bile bi v skladu s cilji skupne ribiške politike.
                  
               
                     (6)
                  
                  
                     Izvedbeno uredbo (EU) št. 185/2013 bi bilo zato treba ustrezno spremeniti.
                  
               
                     (7)
                  
                  
                     Ukrepi iz te uredbe so v skladu z mnenjem Odbora za ribištvo in ribogojstvo –
                  
               SPREJELA NASLEDNJO UREDBO:
         
            Člen 1
            Priloga k Izvedbeni uredbi (EU) št. 185/2013 se nadomesti z besedilom iz Priloge k tej uredbi.
         
         
            Člen 2
            Ta uredba začne veljati tretji dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 11. julija 2019
            
               
                  Za Komisijo
               
               
                  Predsednik
               
               Jean-Claude JUNCKER
            
         
         
            (1)  UL L 343, 22.12.2009, str. 1.
         
            (2)  Izvedbena uredba Komisije (EU) št. 185/2013 z dne 5. marca 2013 o odbitkih od nekaterih ribolovnih kvot za skušo, dodeljenih Španiji za leto 2013 in naslednja leta, zaradi prelova v letu 2009 (UL L 62, 6.3.2013, str. 1).
         
            (3)  Uredba Sveta (EU) 2019/124 z dne 30. januarja 2019 o določitvi ribolovnih možnosti za leto 2019 za nekatere staleže rib in skupine staležev rib, ki se uporabljajo za vode Unije in za ribiška plovila Unije v nekaterih vodah zunaj Unije (UL L 29, 31.1.2019, str. 1).
      
      
         
            PRILOGA
            
                        Stalež
                     
                     
                        Prvotna kvota za leto 2009
                     
                     
                        Prilagojena kvota za leto 2009
                     
                     
                        Ugotovljeni ulovi za leto 2009
                     
                     
                        Razlika med kvoto in ulovi (prelov)
                     
                     
                        Odbitek za leto 2013
                     
                     
                        Odbitek za leto 2014
                     
                     
                        Odbitek za leto 2015
                     
                     
                        Odbitek za leto 2016
                     
                     
                        Odbitek za leto 2017
                     
                     
                        Odbitek za leto 2018
                     
                     
                        Odbitek za leto 2019
                     
                     
                        Odbitek za leto 2020
                     
                     
                        Odbitek za leto 2021
                     
                     
                        Odbitek za leto 2022
                     
                     
                        Odbitek za leto 2023
                     
                  
                        MAC8C
                        3411
                     
                     
                        29 529 
                     
                     
                        25 525 
                     
                     
                        90 954 
                     
                     
                        – 65 429 
                     
                     
                        100
                     
                     
                        100
                     
                     
                        100
                     
                     
                        5 544 
                     
                     
                        6 283 
                     
                     
                        4 805 
                     
                     
                        4 421 
                     
                     
                        5 544 
                     
                     
                        5 544 
                     
                     
                        5 544 
                     
                     
                        1 392 
                     
                  
                        ANE08 (1)
                        
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                        3 696 
                     
                     
                        4 539 
                     
                     
                        2 853 
                     
                     
                        3 696 
                     
                     
                        3 696 
                     
                     
                        3 696 
                     
                     
                        3 696 
                     
                     
                        180
                     
                  
               (1)  Za sardona se leto razume kot ribolovna sezona, ki se začne v navedenem letu.